Prosopocoilus lateralis

Prosopocoilus lateralis er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor til stor (hannene 24-56 millimeter), kraftig, blank, mørkt rødbrun hjortebille. Dekkvingene er brungule med varierende, rødbrune til svarte tegninger. Store hanner har lange, kraftige, krumme kjever som har et par tenner på inndersiden. Andre former har kortere, knivformede mandiler, vanligvis med flere tenner. Hodet er stort og bredt, uten påfallende kjøler eller knøler, pannen foran bredt, U-formet innbuktet. Antennene har en tre-leddet vifte. Pronotum er betydelig bredere enn langt, rundet. Undersiden er brunrød med diffuse, gulaktige flekker. Hunnen er mindre og mer bred og oval enn hannen, uten forstørrede kjever, blank og svart, mørkere på farge enn hannen. Hodet er tett og kraftig punktert.

Levevis 
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse 
Arten er utbredt på Filippinene og Sulawesi.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cladognathini
 Slekten Prosopocoilus Westwood, 1845
 Underslekten Prosopocoilus (i snever forstand)
 Prosopocoilus lateralis (Hope & Westwood, 1845)
 Prosopocoilus lateralis adachii Fujita, 2010 
 Prosopocoilus lateralis bayanii Benoît & Bomans, 2005 - Filippinene 
 Prosopocoilus lateralis lateralis (Hope & Westwood, 1845) - Filippinene
 Prosopocoilus lateralis lorquinii (Deyrolle, 1866) - Sulawesi
 Prosopocoilus lateralis myleenae Nagai & Tsukamoto, 2002 - Filippinene

Eksterne lenker 
 Bildegalleri over slekten (preparerte eksemplarer)
 Bildegalleri
 
 

Hjortebiller
Biller formelt beskrevet i 1845
Dyr formelt beskrevet av Frederick William Hope
Dyr formelt beskrevet av John Obadiah Westwood
Filippinenes insekter
Sulawesis insekter